J.C. Penney อ้างผลกระทบจาก COVID-19 ทำให้บริษัทต้องทำอย่างไร
a. เปลี่ยนเป็น E-commerce
b. เปลี่ยนแผนธุรกิจใหม่ทั้งหมด
c. พยายามฟื้นฟูกิจการของบริษัท
d. ขายทรัพย์สินบางส่วน
คำตอบได้แก่ b.  เพราะว่า J.C. Penney ค้าปลีกของสหรัฐเก่าแก่อายุ 118 ปี ประกาศล้มละลาย หลังจากบริษัทได้รับผลกระทบจาก COVID-19 และปัญหาหมักหมมของบริษัทจากการบริหารที่ผิดพลาดมาเป็นระยะเวลานาน แม้ว่าจะพยายามที่จะฟื้นฟูกิจการของบริษัทให้กลับมามีกำไรให้ได้

บริษัทอ้างผลกระทบจาก COVID-19 ทำให้บริษัทต้องเปลี่ยนแผนธุรกิจใหม่หมด และยืนยันว่าการประกาศล้มละลาย นำไปสู่กระบวนการฟื้นฟูกิจการ จะทำให้กิจการอายุ 100 กว่าปีนี้ สามารถกลับมาปกติได้อีกครั้ง หลังจากบริษัทต้องการเม็ดเงินกว่า 500 ล้านเหรียญสหรัฐ เพื่อที่จะต่ออายุของกิจการออกไป แต่ท้ายที่สุดแล้วบริษัทก็ไม่สามารถหาเม็ดเงินดังกล่าวได้ ส่งผลทำให้ต้องประกาศล้มละลาย

สำหรับ J.C. Penney ก่อตั้งในปี 1902 ก่อนที่จะกลายเป็นค้าปลีกรายใหญ่ของสหรัฐ ที่เคียงคู่กับ Macy’s หรือแม้แต่ Sears โดยกิจการนั้นขึ้นชื่อในการจำหน่ายเสื้อผ้า เครื่องสำอางค์ รวมถึงเครื่องประดับ จุดสูงสุดของกิจการบริษัทมีสาขาทั่วสหรัฐมากกว่า 2,000 สาขา มีพนักงานมากถึง 2 แสนรายในช่วงยุค 1970-1980

ต่อมาบริษัทประสบปัญหาความผิดพลาดในการบริหาร และพฤติกรรมของลูกค้าเปลี่ยนไปจากการเข้ามาของ E-commerce โดยบริษัทมีกำไรครั้งสุดท้ายในปี 2010 และบริษัทมีหนี้สินมากถึง 4,000 ล้านเหรียญสหรัฐ

คาดว่าหลังจากนี้ บริษัทจะทยอยขายทรัพย์สินบางส่วนออกมา ปิดสาขาที่ไม่จำเป็น โดยแหล่งข่าวไม่ระบุตัวตนของ Reuters ระบุว่า อาจมากถึง 200 สาขา ขณะที่เจ้าหนี้ของบริษัทกว่า 70% ให้ความเห็นชอบในแผนการฟื้นฟูกิจการนี้